122. löggjafarþing 1997–98.

Þskj. 1413 – 507. mál.

Breytingartillögur

við frv. til l. um húsnæðismál.

Frá Jóhönnu Sigurðardóttur, Kristínu Ástgeirsdóttur,

Ögmundi Jónassyni og Rannveigu Guðmundsdóttur.

1.	Við 52. gr. Við 6. mgr. bætist nýr málsliður, svohljóðandi: Starfsfólk Húsnæðisstofnunar ríkisins skal hafa forgang um sambærileg störf hjá Íbúðalánasjóði.

2.	Við ákvæði til bráðabirgða IX. 2., 3. og 4. málsl. orðist svo: Á grundvelli samstarfs þessara aðila skal lögð fram framkvæmdaáætlun sem framlög ríkisins og sveitarfélaga skulu taka mið af í framtíðinni og skal hún liggja fyrir 1. október 1998. Fjöldi lána og upphæð þeirra, sem og framlög ríkisins, skulu taka mið af þeirri áætlun. Lánskjör til leiguíbúða skulu vera samkvæmt gildandi lögum.